HIRDETMÉNY

**A Budapest Főváros II. Kerületi Önkormányzat, mint Kiíró, valamint**

**Budapest Főváros Önkormányzata nevében meghatalmazással eljáró Budapest Főváros Vagyonkezelő Központ Zártkörűen Működő Részvénytársaság**

a Budapest Főváros II. Kerületi Önkormányzat Képviselő-testületének az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet, Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012.(III.14.) Főv. Kgy. rendelet, a Fővárosi Közgyűlés Tulajdonosi, Gazdasági és Közterület-használati Bizottsága …../2018.(11.14.) számú és a Budapest Főváros II. Kerületi Önkormányzat Képviselő-testületének a …../2018.(XI.27.) határozata, valamint a Budapest Főváros II. Kerületi Önkormányzat és a Budapest Főváros Önkormányzata képviseletében szerződés aláírására kiterjedő hatályú meghatalmazással eljáró Budapest Főváros Vagyonkezelő Központ Zrt. között 2018. ……………… hó ……. napján létrejött együttműködési megállapodás rendelkezései alapján

**nyilvános, kétfordulós versenytárgyalást hirdet**

a Budapest Főváros II. Kerületi Önkormányzat 1/1 arányú kizárólagos tulajdonát képező, természetben a 1027 Budapest II. kerület, Varsányi Irén u. 11. szám alatt található, 13705 helyrajzi számon felvett, 428 m2 területű, az ingatlan-nyilvántartás szerint „kivett beépítetlen terület” megnevezésű ingatlan, valamint a Budapest Főváros Önkormányzata 1/1 arányú kizárólagos tulajdonát képező, természetben a 1027 Budapest II. kerület, Varsányi Irén utca 13. szám „felülvizsgálat alatt” található, 13704/1 helyrajzi számon felvett, 473 m2 területű, az ingatlan-nyilvántartás szerint „kivett beépítetlen terület” megnevezésű ingatlan (továbbiakban együttesen: **ingatlanok**) tulajdonjogának együttes értékesítésére.

A pályázati eljárás további feltételeit tartalmazó Pályázati Dokumentáció 2019. január 7. napján 11.00 óráig vásárolható meg a Budapest II. kerületi Polgármesteri Hivatalban (1024 Budapest, II. kerület Mechwart liget 1., III. emelet 308.) bruttó 63.500.- Ft (50.000.- Ft + ÁFA) egyszeri vissza nem térítendő összeg ellenében, amely a 2019. január 7. napján 10.00 óráig átvehető csekken fizetendő be.

**Érvényes pályázatot csak az nyújthat be, aki a Pályázati Dokumentációt megvásárolta.**

**A pályázati ajánlat leadásának határideje 2019. január 9. 10.00 óra.**

A pályázati eljárást a Budapest II. kerületi Polgármesteri Hivatal Gazdasági Igazgatóságának Vagyonhasznosítási és Ingatlan-nyilvántartási Osztálya bonyolítja le. A pályázattal kapcsolatos kérdésekre a Vagyonhasznosítási és Ingatlan-nyilvántartási Osztály munkatársai ügyfélfogadási időben személyesen (1024 Budapest, Mechwart liget 1., III. emelet 308.) vagy telefonon, a 06-1-346-5498-as és a 06-1-346-5559-es telefonszámon válaszolnak.

Budapest, 2018. ……………………………..

|  |  |
| --- | --- |
| **Budapest Főváros II. Kerületi Önkormányzat mint Kiíró képviseletében** | **Budapest Főváros Önkormányzata nevében eljáró Budapest Főváros Vagyonkezelő Központ Zrt. képviseletében** |
|  |  |
|  |  |
| **……………………………….** | **……………………………….** |
| **Dr. Láng Zsolt polgármester** | **Barts J. Balázs vezérigazgató** |

|  |
| --- |
| **……………………………….** |
| **dr. Szalai Tibor jegyző** |